
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1844 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Διατμηματικού Προγράμματος Μεταπτυχια¬ 
κών Σπουδών των Τμημάτων Πληροφορικής και Τη- 
λεπικοινωνιώντης Σχολής Θετικών Επιστημών και Οι¬ 
κονομικών Επιστημών της Σχολής Νομικών, Οικονο¬ 
μικών και Πολιτικών Επιστημών του Εθνικού και 
Καποδιστριακού Πανεπιστημίου Αθηνών με τίτλο "Δι¬ 
οίκηση και Οικονομική των Τηλεπικοινωνιακών Δι¬ 
κτύων 11 . 1 

Έγκριση Διαπανεπιστημιακού Διατμηματικού Προ¬ 
γράμματος Μεταπτυχιακών Σπουδών των Τμημά¬ 
των 1) Ηλεκτρολόγων Μηχανικών και Μηχανικών 
Υπολογιστών 2) Γενικού 3) Ιατρικής 4) Ψυχολογίας 
5) Μουσικών Σπουδών 6) Δημοσιογραφίας και Μέ¬ 
σων Μαζικής Ενημέρωσης του Αριστοτελείου Πα¬ 
νεπιστημίου Θεσσαλονίκης, 7) Λογιστικής και Χρη¬ 
ματοοικονομικής του Πανεπιστημίου Μακεδονίας, 

8) Μηχανικών Η/Υ, Τηλεπικοινωνιών και Δικτύων 


του Πανεπιστημίου Θεσσαλίας με τίτλο "Προηγμέ¬ 
να Συστήματα Υπολογιστών και Επικοινωνιών". 2 

Προσθήκη τμήματος Μελοδραματικής στο Δημοτικό 

Ωδείο Ν. Ιωνίας. 3 

Πόροι υπέρ του Ειδικού Κλάδου Οικονομικής Ενίσχυ¬ 
σης Μερισματούχων Ναυτικού (ΕΚΟΕΜΝ). 4 

Διόρθωση της 24339/2003 απόφασης του Νομάρχη 
Κέρκυρας. 5 


ΑΠΟΦΑΣΕΙ Σ 

Αριθ. 120980/Β7 (1) 


Έγκριση Διατμηματικού Προγράμματος Μεταπτυχιακών 
Σπουδών τωνΤμημάτων Πληροφορικής καιΤηλεπικοι- 
νωνιών της Σχολής θετικών Επιστημών και Οικονομι¬ 
κών Επιστημών της Σχολής Νομικών, Οικονομικών και 
Πολιτικών Επιστημών του Εθνικού και Καποδιστρια- 
κού Πανεπιστημίου Αθηνών με τίτλο "Διοίκηση και Οι¬ 
κονομική των Τηλεπικοινωνιακών Δικτύων". 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 


(ΦΕΚ 159 Α') "Εκσυγχρονισμός της Ανώτατης Εκπαίδευ¬ 
σης,"του άρθρου 16παρ. 2του Ν.2327/1995 (ΦΕΚ 156 Α') 

"Εθνικό Συμβούλιο Παιδείας.και άλλες διατάξεις" 

και του άρθρου 5 παρ.12γ και 13 του Ν.2916/2001 (ΦΕΚ 
114 Α') "Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής.” 

2. Τιςδιατάξειςτουάρθρου29Α'του Ν. 1558/1985 (ΦΕΚ 
137 Α') "Κυβέρνηση και Κυβερνητικά Όργανα" όπως αυτό 
προστέθηκε με το άρθρο 27 του Ν. 2081/1992 (ΦΕΚ 154 

Α') "Ρύ θμιση το υ θεσμό ύ των επιμελητή ρίων και άλλες 

διατάξεις" και αντικαταστάθηκε με την παράγραφο 2α 
του άρθρου 1 του Ν. 2469/1997 (ΦΕΚ38 Α') "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις". 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 
του άρθρου 1 του Ν. 2469/97 (ΦΕΚ38τ.Α') "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις”. 

4. Την 1881/13.3.2002 Πρόσκληση υποβολής προτάσε¬ 
ων ΕΠΕΑΕΚ II για την χρηματοδότηση πράξεων "Ενίσχυ¬ 
ση Σπουδών Πληροφορικής ”. 

5. Τα αποσπάσματα πρακτικών της Γ.Σ.Ε.Σ. του Τμήμα¬ 
τος Πληροφορικής καιΤηλεπικοινωνιώντου Πανεπιστημί¬ 
ου Αθηνών (συνεδρίες 13.5.2002 και 4.2.2003) 

6. Τα αποσπάσματα πρακτικών της Γ.Σ.Ε.Σ. του Τμήμα¬ 
τος Οικονομικών Επιστημών του Πανεπιστημίου Αθηνών 
(συνεδρίες 10.4.2002 και 5.2.2003) 

7. Την εξουσιοδότηση της Συγκλήτου του Πανεπιστημί¬ 
ου Αθηνών προς το Πρυτανικό Συμβούλιο (συνεδρία 
21.5.2002, θέμα 2ο) 

8. Το απόσπασμα του Πρυτανικού Συμβουλίου του Πανε¬ 
πιστημίου Αθηνών (συνεδρία 18η της 23.5.2002, θέμα 5ο) 

9. Το απόσπασμα πρακτικών της Συγκλήτου με ειδική 
σύνθεση του Πανεπιστημίου Αθηνών (συνεδρία 6.6.2003, 
θέμα 17ο), αποφασίζουμε: 

Εγκρίνουμε τη λειτουργία Διατμηματικού Προγράμμα¬ 
τος Μεταπτυχιακών Σπουδών των Τμημάτων Πληροφορι¬ 
κής και Τηλεπικοινωνιών της Σχολής θετικών Επιστημών 
και Οικονομικών Επιστημών της Σχολής Νομικών, Οικονο¬ 
μικών και Πολιτικών Επιστημών του Εθνικού και Καποδι- 
στριακού Πανεπιστημίου Αθηνών με τίτλο "Διοίκηση και 
Οικονομική των Τηλεπικοινωνιακών Δικτύων" ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Γενικές Διατάξεις 

Τα Τμήματα Πληροφορικής και Τηλεπικοινωνιών της 
Σχολής Θετικών Επιστημών και Οικονομικών Επιστημών 
της Σχολής Νομικών Οικονομικών και Πολιτικών Επιστη¬ 
μών του Εθνικού και Καποδιστριακού Πανεπιστημίου 
Αθηνών οργανώνουν και λειτουργούν από το ακαδημαϊκό 
έτος 2002-2003 σύμφωνα μετά άρθρα 10-12του Νόμου 
2083/92 Διατμηματικό Πρόγραμμα Μεταπτυχιακών 
Σπουδών (Δ.Π.Μ.Σ.) με τίτλο "Διοίκηση και Οικονομική 
των Τηλεπικοινωνιακών Δικτύων". Η διοικητική υποστήρι¬ 
ξη της λειτουργίας του Διατμηματικού αυτού προγράμ¬ 
ματος ανήκει στο Τμήμα Πληροφορικής και Τηλεπικοινω¬ 
νιών. 

Άρθρο 2 

Αντικείμενο - Σκοπός 

Τα Τμήματα Πληροφορικής και Τηλεπικοινωνιών και Οι¬ 
κονομικών Επιστημών του Εθνικού και Καποδιστριακού 
Πανεπιστημίου Αθηνών ιδρύουν Διατμηματικό Πρόγραμ¬ 
μα Μεταπτυχιακών Σπουδών στη Διοίκηση και Οικονομική 
των Τηλεπικοινωνιακών Δικτύων με αντικείμενο την προα¬ 
γωγή της γνώσης και την ανάπτυξη της έρευνας στις νέ¬ 
ες τάσεις των τηλεπικοινωνιών που συνδυάζουν την τε¬ 
χνολογική, οικονομική, θεσμική, διοικητική και κοινωνική 
διάσταση. 

Σκοπός του είναι η εξειδίκευση πτυχιούχων στα σύγ¬ 
χρονα συστήματα τηλεπικοινωνιακών και πληροφορια¬ 
κών συστημάτων και στις οικονομικές, διοικητικές και θε¬ 
σμικές διαστάσεις τους. Στόχος είναι η δημιουργία κα¬ 
τάλληλα εκπαιδευμένων στελεχών για τους μεγάλους 
οργανισμούς ή υπηρεσίες, για το δευτερογενή τομέα, για 
την εκπαίδευση καθώς και η δημιουργική συμβολή στην 
ανάπτυξη των τομέων αυτών που εξελίσσονται ραγδαία 
και απαιτούν διεπιστημονικές γνώσεις. 

Άρθρο 3 

Μεταπτυχιακοί Τίτλοι 

Το Διατμηματικό Πρόγραμμα απονέμει Μεταπτυχιακό 
Δίπλωμα Ειδίκευσης στη "Διοίκηση και Οικονομική των 
Τηλεπικοινωνιακών Δικτύων". 

Άρθρο 4 

Κατηγορίες Πτυχιούχων 

Στο Διατμηματικό Πρόγραμμα Μεταπτυχιακών Σπου¬ 
δών γίνονται δεκτοί πτυχιούχοι των Τμημάτων Σχολών 
Θετικών Επιστημών, Πολυτεχνικών Σχολών, Οικονομικών 
Σχολών και Διοίκησης όλων των Πανεπιστημίων της χώ¬ 
ρας και πτυχιούχοι αντιστοίχων Τμημάτων των ΤΕΙ της χώ¬ 
ρας (σύμφωνα με το άρθρο 5, παρ. 12γτου Ν. 2916/01) 
καθώς και αντιστοίχων Τμημάτων αναγνωρισμένων ομο- 
ταγών Ιδρυμάτωντης αλλοδαπής 

Άρθρο 5 

Χρονική Διάρκεια 

Η χρονική διάρκεια του Προγράμματος για την απονο¬ 
μή του Μεταπτυχιακού Διπλώματος Ειδίκευσης είναι του¬ 
λάχιστον τέσσερα (4) διδακτικά εξάμηνα. Το τέταρτο εξά¬ 
μηνο διατίθεται για την εκπόνηση μεταπτυχιακής ερευνη¬ 
τικής ή συνθετικής διατριβής. 


Άρθρο 6 

Πρόγραμμα Μαθημάτων 

Για την απόκτηση του ΜΔΕ προσφέρονται τα ακόλουθα 
μαθήματα. Οι ώρες διδασκαλίας θα είναι 2 με 4 ανά εβδο¬ 
μάδα για κάθε μάθημα. 

1. Εισαγωγή στις Τηλεπικοινωνίες 

2. Δίκτυα κορμού και δίκτυα πρόσβασης 

3. Κινητές και ασύρματες επικοινωνίες 

4. Εναλλακτικά τηλεπικοινωνιακά δίκτυα 

5. Πληροφοριακά συστήματα 

6. Νέες υπηρεσίες και τεχνολογίες δικτύων 

7. Οικονομικά του κλάδου των Τηλεπικοινωνιών 

8. Τεχνοοικονομική ανάλυση δικτύων 

9. Μεθοδολογίες κοστολόγησης και τιμολόγησης για 
υπηρεσίες και δίκτυα 

10. Τεχνολογία διαδικτύου και ηλεκτρονικό εμπόριο 

11. Ασφάλεια συστήματων 

12. θεσμικό πλαίσιο τηλεπικοινωνιών 

13. Οργανωσιακός Σχεδιασμός και Ανάπτυξη ανθρώπι¬ 
νου δυναμικού 

14. Τεχνολογική και Επιχειρησιακή Διοίκηση Τηλεπικοι¬ 
νωνιακών και Πληροφοριακών Συστημάτων 

15. Μικροοικονομική και οικονομική της διοίκησης 

16. Βιομηχανική οργάνωση και Οικονομική των Δικτύων 

17. θεωρία και Πολιτική του ανταγωνισμού καιτηςεπο- 
πτείας των δικτύων 

18. Οικονομική των επιχειρήσεων και των αγορών 

19. Στρατηγική διοίκηση επιχειρήσεων και αλλαγών 

20. θεωρία αποφάσεων και βελτιστοποίηση 

21. Γνώση, εργασία και δικτυακές τεχνολογίες 

22. Ειδικά θέματα τεχνολογίας τηλεπικοινωνιών 

23. Ειδικά θέματα οικονομικής και διοίκησης των τηλε¬ 
πικοινωνιών 

Από τα παραπάνω μαθήματα κάθε φοιτητής πρέπει να 
παρακολουθεί τουλάχιστον 20, εκ των οποίων τα 6 είναι 
μαθήματα ομογενοποίησης, τα 10 είναι υποχρεωτικά και 
τα 4 τα επιλέγει από το σύνολο των υπολοίπων μαθημά¬ 
των. Τα υποχρεωτικά μαθήματα καθορίζονται εν μέρει 
ανάλογα με την επιστημονική προέλευση των φοιτητών. 
Γιατην απόκτηση του ΜΔΕ απαιτείται και η συγγραφή με¬ 
ταπτυχιακής ερευνητικής ή συνθετικής διατριβής υπό την 
καθοδήγηση ενός έκτων διδασκόντων στο Διατμηματικό 
Πρόγραμμα. 

Η βαθμολογία γίνεται με άριστα το 10. Η βάση για να θε¬ 
ωρηθεί επιτυχής η εξέταση σε ένα μάθημα είναι το 6. 

Η παρουσία των φοιτητών στα μαθήματα είναι υποχρε¬ 
ωτική. 

Άρθρο 7 

Αριθμός Εισακτέων 

Ο συνολικός αριθμός εισακτέων στο Διατμηματικό 
Π.Μ.Σ. ορίζεται κατ’ ανώτατο όριο σε σαράντα πέντε (45). 
Ο ακριβής αριθμός των εισακτέων θα καθορίζεται ετη- 
σίως από την Ειδική Διατμηματική Επιτροπή του ΔΠΜΣ. 

Άρθρο 8 
Προσωπικό 

Στο Διατμηματικό Π.Μ.Σ. θα διδάξει υφιστάμενο προ¬ 
σωπικό των δύο Τμημάτων, ήτοι 10 μέλη ΔΕΠ του Τμήμα¬ 
τος Πληροφορικής και Τηλεπικοινωνιών και 10 μέλη ΔΕΠ 
του Τμήματος Οικονομικών Επιστημών. Στη διδασκαλία 

ορισμένων εξειδικευμένων μαθημάτων προβλέπεται να 
συνδράμουν και ειδικοί επιστήμονες - διδάκτορες από δη¬ 
μόσιους και ιδιωτικούς φορείς ή άλλα Πανεπιστήμια εφό¬ 
σον πληρούν τις προϋποθέσεις της παρ. 3α του άρθρου 
12 του Ν. 2083/1992 σύμφωνα με απόφαση της Ειδικής 
Διατμηματικής Επιτροπής. 

Άρθρο 9 

Υλικοτεχνική υποδομή 

Από την υλικοτεχνική υποδομή των δύο Τμημάτων αυτή 
που θα χρησιμοποιηθεί για τις ανάγκες του προγράμμα¬ 
τος έχει ως εξής: 

1. Εργαστήριο Η/ΥΤμήματος Πληροφορικής καιΤηλ/νιών 

2. Εργαστήριο Τηλεπικοινωνιών 

3. Εργαστήριο Πληροφορικής Τμήματος Οικονομικών 
Επιστημών 

4. Δικτυακή και υπολογιστική των Τ μημάτων 

Η ήδη υπάρχουσα υλικοτεχνική υποδομή θα ενισχυθεί 
με ποσό 10.000 € απο τις παρακάτω πηγές χρηματοδό¬ 
τησης: 

Τον τακτικό προϋπολογισμό των δύο Τ μημάτων 

Χορηγίες από τη βιομηχανία και άλλους εξωτερικούς 
φορείς. 

Φοιτητικές εισφορές μέχρι του ύψους 1.500 € ανά εξά¬ 
μηνο. Οι εισφορές αυτές μπορούν να καλυφθούν με αντί¬ 
στοιχο υποστηρικτικό εκπαιδευτικό έργο στα δύο Τμήματα 

Το ποσό αυτό αναλύεται ως εξής: 

Κατηγορία Δαπάνης Ποσό€ 

Αναβάθμιση Η/Υ 6.000 

Αναβάθμιση λοιπού εξοπλισμού 4.000 

ΣΥΝΟΛΟ 10.000 

Άρθρο 10 

Διάρκεια Λειτουργίας 

Τ ο Π ρόγραμμα θα λειτουργήσει με την παρούσα μορφή 
μέχρι το ακαδημαϊκό έτος 2012-2013. 

Άρθρο 11 

Κόστος Λειτουργίας 

Από 1.1.2003 έως 31.12.2004 το κόστος λειτουργίας του 
ΔΠΜΣ θα καλυφθεί μερικώς με το ποσό των 18000 € από 
το ΕΚΤ του ΕΠΕΑΕΚII, σύμφωνα με τις δαπάνες που έχουν 
εγκριθεί από το Τεχνικό Δελτίο και αναλύονται ως εξής: 


Κατηγορία Δαπάνης Ποσό€ 

Αμοιβές διδασκόντων ΠΜΣ (εκτός μελών ΔΕΠ) 12.000 
Δαπάνες μετακινήσεων 4.000 

Αναλώσιμα 2.000 

ΣΥΝΟΛΟ 18.000 


Παράλληλα με το Επιχειρησιακό Πρόγραμμα, το ΔΠΜΣ 
σύμφωνα με την έγκριση του ΕΠΕΑΕΚ II, θα ενισχυθεί με 
ποσό 38.000 € από τις παρακάτω πηγές χρηματοδότη¬ 
σης: 

Τον τακτικό προϋπολογισμό των δύο Τ μημάτων 
Χορηγίες από τη βιομηχανία και άλλους εξωτερικούς 
φορείς. 

Φοιτητικές εισφορές μέχρι του ύψους 1.500 € ανά εξά¬ 
μηνο. Οι εισφορές αυτές μπορούν να καλυφθούν με αντί¬ 
στοιχο υποστηρικτικό εκπαιδευτικό έργο στα δύο Τ μήματα 
Μετά το έτος 2004, το ετήσιο κόστος λειτουργίας, ανα¬ 
βάθμισης και υποστήριξης του Δ.Π.Μ.Σ, που εκτιμάται 


στα 70.000 €, θα καλυφθεί αποκλειστικά από τις προανα- 
φερθείσες άλλες πηγές χρηματοδότησης και αναλύεται 


ανά κατηγορία ως εξής: 

Κατηγορία Δαπάνης Ποσό € 

Αμοιβές διδασκόντων ΠΜΣ (εκτός μελών ΔΕΠ) 22.000 
Αμοιβές λοιπού προσωπικού για υποστήριξη 15.000 
Δαπάνες αναμόρφωσης προγράμματος 6.000 

Δαπάνες αναβάθμισης υλικοτεχνικής υποδομής 10.000 
Δαπάνες μετακινήσεων και προσκλήσεων ομιλητώνΐ 2.000 
Αναλώσιμα 5.000 

ΣΥΝΟΛΟ 70.000 

Άρθρο 12 

Μεταβατικές διατάξεις 


Όλα τα θέματα που δεν προβλέπονται στην παρούσα 
απόφαση και μέχρι την έκδοση του νέου Κανονισμού Με¬ 
ταπτυχιακών Σπουδών που θα διέπει την οργάνωση και τη 
λειτουργία του ΔΠΜΣ, θα ρυθμίζονται κατά περίπτωση 
από τα αρμόδια όργανα σύμφωνα με την ισχύουσα νομο¬ 
θεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 116459/Β7 (2) 

Έγκριση Διαπανεπιστημιακού Διατμηματικού Προγράμ¬ 
ματος Μεταπτυχιακών Σπουδών των Τμημάτων 1) 
Ηλεκτρολόγων Μηχανικών και Μηχανικών Υπολογι¬ 
στών 2) Γενικού 3) Ιατρικής 4) Ψυχολογίας 5) Μουσι¬ 
κών Σπουδών 6) Δημοσιογραφίας και Μέσων Μαζικής 
Ενημέρωσης του Αριστοτελείου Πανεπιστημίου Θεσ¬ 
σαλονίκης, 7) Λογιστικής και Χρηματοοικονομικής του 
Πανεπιστημίου Μακεδονίας, 8) Μηχανικών Η/Υ, Τηλε¬ 
πικοινωνιών και Δικτύων του Πανεπιστημίου Θεσσα¬ 
λίας με τίτλο "Προηγμένα Συστήματα Υπολογιστών και 
Επικοινωνιών". 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις των άρθρων 10 έως 12 του Ν.2083/1992 
(ΦΕΚ 159 Α') "Εκσυγχρονισμός της Ανώτατης Εκπαίδευ¬ 
σης,"του άρθρου 16παρ. 2του Ν.2327/1995 (ΦΕΚ 156 Α') 

"Εθνικό Συμβούλιο Παιδείας.και άλλες διατάξεις" 

και του άρθρου 5παρ.12γ και 13 του Ν.2916/2001 (ΦΕΚ 
114 Α') "Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής.” 

2. Τις διατάξεις του άρθρου 29Α'του Ν. 1558/1985 (ΦΕΚ 

137 Α') "Κυβέρνηση και Κυβερνητικά Όργανα" όπως αυτό 
προστέθηκε με το άρθρο 27 του Ν. 2081/1992 (ΦΕΚ 154 
Α') "Ρύθμιση του θεσμού των επιμελητηρίων.και άλ¬ 

λες διατάξεις" και αντικαταστάθηκε με την παράγραφο 
2α του άρθρου 1 του Ν.2469/1997 (ΦΕΚ 38 Α') "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις". 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με τη διάταξη της παραγράφου 4 

του άρθρου 1 του Ν. 2469/97 (ΦΕΚ38τ.Α') "Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις”. 

4. Την 1881/13.3.2002 Πρόσκληση υποβολής προτάσε¬ 
ων ΕΠΕΑΕΚII για την χρηματοδότηση πράξεων "Ενίσχυ¬ 
ση Σπουδών Πληροφορικής ”. 

5. Τα αποσπάσματα πρακτικών της Γ.Σ. των Τμημάτων: 
Ηλεκτρολόγων Μηχανικών και Μηχανικών Υπολογιστών 
(συνεδρίες 9/11.4.02, 6/28.1.03), Γενικού (συνεδρίες 
8/28.3.02, 8/3.4.03), Δημοσιογραφίας και Μ.Μ.Ε. 
(125/18.2.02,138/27.2.03) του Αριστοτελείου Πανεπιστη¬ 
μίου Θεσσαλονίκης, Μηχανικών Η/Υ, Τηλεπικοινωνιών και 
Δικτύων (συνεδρίες 9/19.3.02, 17/14.4.03) του Πανεπι¬ 
στημίου Θεσσαλίας 

6. Τα αποσπάσματα πρακτικών της Γ.Σ. Ειδικής Σύνθε¬ 
σης των Τμημάτων: Ηλεκτρολόγων Μηχανικών και Μηχα¬ 
νικών Υπολογιστών (συνεδρίες 7/21.3.02, 4/28.1.03, 
8/15.5.03), Γενικού (συνεδρία 8Α/3.4.03), Ιατρικής (συνε¬ 
δρίες 22/16.4.02, 26/27.3.03), Ψυχολογίας (συνεδρίες 
80/26.3.02, 89/13.3.03), Μουσικών Σπουδών (συνεδρίες 
17.5.02, 17.2.03), Δημοσιογραφίας και Μ.Μ.Ε. (συνεδρία 
28/27.2.03) του Αριστοτελείου Πανεπιστημίου Θεσσαλο¬ 
νίκης, Λογιστικής και Χρηματοοικονομικής (συνεδρίες 
15/24.5.02, 2/9.9.03) του Πανεπιστημίου Μακεδονίας, 
Μηχανικών Η/Υ, Τηλεπικοινωνιών και Δικτύων (συνεδρία 
4/14.4.03) του Πανεπιστημίου Θεσσαλίας 

7. Τα αποσπάσματα πρακτικών της Συγκλήτου του Πα¬ 
νεπιστημίου Θεσσαλίας (συνεδρία 26/16.5.02) 

8. Τα αποσπάσματα πρακτικών της Συγκλήτου Ειδικής 
Σύνθεσης: Αριστοτελείου Πανεπιστημίου Θεσσαλονίκης 
(συνεδρίες 77/26.6.02,86/1.10.03), Πανεπιστημίου Μακε¬ 
δονίας (συνεδρίες 10/27.5.02,2/16.9.03), Πανεπιστημίου 
Θεσσαλίας (συνεδρία 37/18.4.03), αποφασίζουμε: 

Εγκρίνουμε από το ακαδημαϊκό έτος 2002-2003 τη λει¬ 
τουργία Διαπανεπιστημιακού Διατμηματικού Προγράμ¬ 
ματος Μεταπτυχιακών Σπουδών (Δ.Δ.Π.Μ.Σ.) με τίτλο 
"Προηγμένα Συστήματα Υπολογιστών και Επικοινωνιών", 
ως εξής: 

Άρθρο 1 

Γενικές Διατάξεις 

Τα Τμήματα 1) Ηλεκτρολόγων Μηχανικών και Μηχανι¬ 
κών Υπολογιστών (Τ.Η.Μ και Μ.Υ.) 2) Γενικό, 3) Ιατρικής, 
4) Ψυχολογίας, 5) Μουσικών Σπουδών και 6) Δημοσιο¬ 
γραφίας και Μ.Μ.Ε. του Αριστοτελείου Παν/μίου Θεσσα¬ 
λονίκης (Α.Π.Θ.), σε συνεργασία με τα Τμήματα 7) Λογι¬ 
στικής και Χρηματοοικονομικής του Παν/μίου Μακεδο¬ 
νίας και 8) Μηχανικών Η/Υ, Τηλεπικοινωνιών και Δικτύων 
του Παν/μίου Θεσσαλίας, οργανώνουν και λειτουργούν 
από το ακαδημαϊκό έτος 2002-2003 Διαπανεπιστημιακό 
Διατμηματικό Πρόγραμμα Μεταπτυχιακών Σπουδών 
(Δ.Δ.Π.Μ.Σ.) με τίτλο "Προηγμένα Συστήματα Υπολογι¬ 
στών και Επικοινωνιών", σύμφωνα με τις διατάξεις της 
απόφασης αυτής και τις διατάξεις των άρθρων 10 έως 12 
του Ν. 2083/1992. 

Την διοικητική υποστήριξη του προγράμματος αναλαμ¬ 
βάνει το Τμήμα Ηλεκτρολόγων Μηχανικών και Μηχανικών 
Υπολογιστών του Α.Π.Θ. 

Άρθρο 2 

Αντικείμενο - Σκοπός 

Το Διαπανεπιστημιακό Διατμηματικό Π.Μ.Σ. που οργα¬ 
νώνεται και λειτουργεί με τη συνεργασία όλων των προα- 


ναφερθέντων τμημάτων, έχει ως αντικείμενο την ανάπτυ¬ 
ξη ενός νέου διεπιστημονικού πεδίου μεταπτυχιακών 
σπουδών το οποίο διαμορφώνεται ως αποτέλεσμα της 
σύγκλισης επιστημονικών κλάδων που σχετίζονται με τη 
θεωρία και τις εφαρμογές προηγμένων συστημάτων υπο¬ 
λογιστών και επικοινωνιών. 

Σκοπός του προγράμματος είναι η παροχή εξειδικευμέ- 
νων γνώσεων σε θέματα χρήσης και ανάπτυξης προηγμέ¬ 
νων εφαρμογών των τεχνολογιών της Πληροφορικής και 
των Επικοινωνιών, με στόχο τη δημιουργία ενός ανθρώπι¬ 
νου δυναμικού με υψηλή θεωρητική κατάρτιση και τεχνο¬ 
γνωσία ώστε να μπορεί να ανταποκρίνεται στις ανάγκες 
που επιβάλλει η ραγδαία αναπτυσσόμενη τεχνολογική 
εξέλιξη, να στελεχώνειτις επιχειρήσεις νέωντεχνολογιών 
και να αποτελεί τον πυρήνα επιμόρφωσης - κατάρτισης 
του υπόλοιπου κοινωνικού συνόλου. Παράλληλα επιδιώ¬ 
κεται η ενίσχυση της διεπιστημονικής έρευνας, η εκπόνη¬ 
ση πρωτοποριακών έργων εφαρμοσμένης έρευνας και η 
ανάπτυξη των αντίστοιχων παραγωγικών κλάδων. 

Έχει διαπιστωθεί ότι ένας σημαντικός αριθμός πτυχιού- 
χων Ιδρυμάτων Ανωτάτης Εκπαίδευσης επιζητεί τη συνέ¬ 
χιση των σπουδών σε επίπεδο μεταπτυχιακού διπλώμα¬ 
τος ειδίκευσης. Στις περισσότερες περιπτώσεις, οι από¬ 
φοιτοι καταφεύγουν σε κάποιο ακαδημαϊκό ίδρυμα του 
εξωτερικού, ενώ σε άλλες επιλέγονται "από ανάγκη" 
Π.Μ.Σ. που λειτουργούν στη χώρα μας και είναι πλησιέ- 
στερα στα ενδιαφέροντα - στόχους των φοιτητών. Προς 
την κατεύθυνση αυτή, στόχοςτου νέου Π.Μ.Σ. είναι να δη- 
μιουργηθεί ένα πρόγραμμα σπουδών που να παρέχει ει¬ 
δίκευση σε τομείς των Τεχνολογιών Πληροφορικής και 
Επικοινωνιών (Τ.Π.Ε.), όπου σήμερα παρουσιάζονται κε¬ 
νά, έτσι ώστε να προσφέρεται μεγαλύτερος αριθμός 
εναλλακτικών επιλογών στους αποφοίτους των Πανεπι¬ 
στημίων που επιθυμούν να συνεχίσουν τις σπουδές τους 
σε μεταπτυχιακό επίπεδο και κατά συνέπεια να περιορι¬ 
στεί η διαρροή του επιστημονικού δυναμικού από τη χώ¬ 
ρα μας προς τα ακαδημαϊκά ιδρύματα του εξωτερικού. 

Για να επιτύχει το σκοπό της πληρέστερης ειδίκευσης 
το Δ.Δ. Π. Μ .Σ. οργανώνεται σε τρεις επιμέρους κατευθύν¬ 
σεις: 

Α. Δικτυακή υπολογιστική - Ηλεκτρονικό Εμπόριο 

Β. Νοήμονα συστήματα 

Γ. Τεχνολογίες Πληροφορικής και Επικοινωνιώντου ήχου 
και της εικόνας για την εκπαίδευση και την παραγωγή. 

Ειδικότερα το γνωστικό αντικείμενο της πρώτης κατεύ¬ 
θυνσης αφορά τεχνικές μηχανικής λογισμικού, υπολογι¬ 
στικής υψηλών επιδόσεων και ανάπτυξης περιβαλλόντων 
και υπολογιστικών μέσων παράλληλης και κατανεμημέ¬ 
νης αρχιτεκτονικής που θα μπορούσαν να χρησιμοποιη¬ 
θούν σε εφαρμογές μεγάλης κλίμακας, όπως είναι τα πα¬ 
γκόσμια συστήματα ηλεκτρονικού εμπορίου. 

Η δεύτερη κατεύθυνση επικεντρώνεται σε ένα ευρύ διε¬ 
πιστημονικό φάσμα συσχετιζόμενων γνωστικών αντικει¬ 
μένων στο οποίο περιλαμβάνονται οι προηγμένες τεχνι¬ 
κές μηχανικής λογισμικού, υπολογιστικής υψηλών επιδό¬ 
σεων, τα ρομποτικά συστήματα, η υπολογιστική 
νοημοσύνη, η τεχνητή νοημοσύνη, η εξελικτική υπολογι¬ 
στική, η θεωρία των υπολογισμών, η νευροεπιστήμη και η 
γνωστική ψυχολογία. Ο σκοπός της κατεύθυνσης αυτής 
είναι η κατάρτιση εξειδικευμένου επιστημονικού προσω¬ 
πικού που θα μπορούσε να δραστηριοποιηθεί επαγγελ¬ 
ματικά και ερευνητικά στις περιοχές νοημόνων συστημά¬ 
των και συστημάτων εμπνευσμένων από τη βιολογία που 

υλοποιούνται με τεχνικές λογισμικού και υπολογιστές 
υψηλών επιδόσεων. 

Το γνωστικό πεδίο της τρίτης κατεύθυνσης επικεντρώ¬ 
νεται σε θέματα χρήσης και ανάπτυξης εξειδικευμένων 
εφαρμογών των τεχνολογιών της Πληροφορικής και των 
Επικοινωνιών, που σχετίζονται με την επεξεργασία και με¬ 
τάδοση ηχητικών και οπτικών σημάτων και αφορούν μια 
πληθώρα επιστημονικών κλάδων οι οποίοι ενσωματώνουν 
τον ήχο, την εικόνα, το λόγο και τη μουσική ως αντικείμε¬ 
νο των ερευνών και της πρακτικής τους. Η κατεύθυνση 
αυτή απευθύνεται σε ειδικότητες πτυχιούχων που δρα¬ 
στηριοποιούνται ερευνητικά και επαγγελματικά στουςτο- 
μείς της εκπαίδευσης και της παραγωγικής διαδικασίας 
οπτικοακουστικού υλικού. Ειδικότερα, αποβλέπει στην 
υψηλού επιπέδου εξειδίκευση στελεχών της εκπαίδευ¬ 
σης στις σύγχρονες μορφές εκπαιδευτικής πρακτικής και 
στελεχών της βιομηχανίας του θεάματος και των Μέσων 
Μαζικής Επικοινωνίας (ραδιόφωνο, κινηματογράφος, τη¬ 
λεόραση) μέσα από την εφαρμογή τεχνολογιών της Πλη¬ 
ροφορικής και των Επικοινωνιών που σχετίζονται με τον 
ήχο και την εικόνα. 

Άρθρο 3 

Μεταπτυχιακοί Τίτλοι 

Το Διαπανεπιστημιακό Διατμηματικό Π.Μ.Σ. απονέμει, 
Διεπιστημονικό Μεταπτυχιακό Δίπλωμα Ειδίκευσης 
(Μ.Δ.Ε.) στα "Προηγμένα Συστήματα Υπολογιστών και 
Επικοινωνιών" με κατευθύνσεις: α) Δικτυακή υπολογιστι¬ 
κή - Ηλεκτρονικό Εμπόριο, β) Νοήμονα συστήματα, γ) Τε¬ 
χνολογίες Πληροφορικής και Επικοινωνιών του ήχου και 
της εικόνας για την εκπαίδευση και την παραγωγή. 

Άρθρο 4 

Κατηγορίες πτυχιούχων 

Γίνονται δεκτοί, κατόπιν επιτυχούς ανταπόκρισης στην 
διαδικασία επιλογής, α) πτυχιούχοι Τμημάτων Πανεπι¬ 
στημιακής Εκπαίδευσης της ημεδαπής συναφούς γνω¬ 
στικού αντικειμένου με αυτά των εμπλεκομένων Τμημά¬ 
των, σύμφωνα με τα προβλεπόμενα στις ισχύουσες δια¬ 
τάξεις, β) απόφοιτοι Τμημάτων των Τ.Ε.Ι. συναφούς 
γνωστικού αντικειμένου με αυτά των εμπλεκομένων Τμη¬ 
μάτων, σύμφωνα με το άρθρο 5 παρ. 12γτου Ν.2916/2001 
και γ) πτυχιούχοι αντιστοίχων Τμημάτων αναγνωρισμέ¬ 
νων ομοταγών Ιδρυμάτων της αλλοδαπής. 

Για την επιλογή των μεταπτυχιακών φοιτητών συνεκτι- 
μώνται τα στοιχεία του άρθρου 12παρ. 2ατου Ν.2083/92. 

Για όσους δεν πληρούν ορισμένες ελάχιστες προϋποθέ¬ 
σεις γνωστικού υποβάθρου, μπορεί, ανάλογα με το είδος 
των προπτυχιακών σπουδών τους και την κατεύθυνση που 
επιλέγουν, να απαιτηθεί η παρακολούθηση μαθημάτων 
του προπτυχιακού προγράμματος των συμμετεχόντων 
τμημάτων μέγιστης διάρκειας ενός έτους. 

Τα προπτυχιακά αυτά μαθήματα ορίζονται κατά περί¬ 
πτωση από τη Συντονιστική Επιτροπή (Σ.Ε.). Οι υποψήφι¬ 
οι αυτοί πρέπει να παρακολουθήσουν ως ακροατές τις 
παραδόσεις των ορισθέντων απάτη Σ.Ε. μαθημάτων που 
περιέχονται στους οδηγούς σπουδών των Τμημάτων. Στο 
τέλος της παρακολούθησης κάθε μαθήματος αξιολογεί¬ 
ται η επίδοση του υποψηφίου από διδάσκοντες του Δια- 
πανεπιστημιακού Διατμηματικού Π.Μ.Σ. και εφόσον κρι- 
θεί επαρκής, ο υποψήφιος εντάσσεται στο Διαπανεπιστη- 
μιακό Διατμηματικό.Π.Μ.Σ. 


Άρθρο 5 

Χρονική διάρκεια 

Η ελάχιστη χρονική διάρκεια για την απονομή του κατά 
το άρθρο 3 Διεπιστημονικού Μεταπτυχιακού Διπλώματος 
Ειδίκευσης ορίζεται σε τρία (3) ακαδημαϊκά εξάμηνα. Κα¬ 
τά τη διάρκεια των δύο πρώτων εξαμήνων ολοκληρώνεται 
η διδασκαλία των μαθημάτων του προγράμματος, ενώ το 
τρίτο αφιερώνεται κυρίως στην εκπόνηση της Μεταπτυ¬ 
χιακής Ερευνητικής ή Συνθετικής Διατριβής. 

Ο χρόνος για την εκπόνηση και κατάθεση της Μεταπτυ¬ 
χιακής Διατριβής μπορεί να παραταθεί έως δύο (2) επί 
πλέον ακαδημαϊκά έτη. Πέρα από τα χρονικά αυτά όρια ο 
φοιτητής διαγράφεται από το Π.Μ.Σ. 

Άρθρο 6 

Πρόγραμμα Μαθημάτων 

Η προσφερόμενη γνώση έχει τη μορφή εξαμηνιαίων θε¬ 
ωρητικών ή εργαστηριακών μαθημάτων, δηλαδή μαθημά¬ 
των συνολικής διάρκειας 24 περίπου ωρών ανά εξάμηνο 
σπουδών. Τα μαθήματα αυτά μπορούν να προσφέρονται 
υπό τη μορφή παραδόσεων κατανεμημένων σε εβδομαδι¬ 
αία βάση (2 ώρες / εβδομάδα) σε ολόκληρο το χρόνο του 
εξαμήνου είτε υπάτη μορφή ανεξάρτητων αυτοτελών ενο¬ 
τήτων (πιοάυίθε) που θα παραδίδονται συγκεντρωτικά και 
αποκλειστικά μέσα σε καθορισμένη χρονική περίοδο μι¬ 
κρότερη του εξαμήνου (24 ώρες /15 ημέρες). 

Το σύνολο των μαθημάτων διακρίνεται σε μαθήματα 
κορμού και κατεύθυνσης. Τα πρώτα είναι κοινά και για τις 
τρεις κατευθύνσεις του Π.Μ.Σ. και προσφέρονται κατά το 
πρώτο εξάμηνο των σπουδών, ενώ τα δεύτερα διαφέρουν 
ανά κατεύθυνση. Τα μαθήματα κορμού είναι υποχρεωτι¬ 
κά και για τις τρεις κατευθύνσεις, ενώ στα μαθήματα κα¬ 
τεύθυνσης συμπεριλαμβάνονται μαθήματα υποχρεωτικά 
και μαθήματα επιλογής. Σε κάθε μάθημα αντιστοιχούν 
δύο διδακτικές μονάδες (2 Δ.Μ.). 

Το προγραμμάτων μαθημάτων έχει ως εξής: 

Μαθήματα κορμού (κοινά σε όλες τις κατευθύνσεις) 

1. Φυσική και τεχνητή αντίληψη (οπτική, ακουστική, 
απτική) 

2. Υπολογιστικά συστήματα και αλληλεπίδραση με το 
χρήστη 

3. Τεχνικές σχεδίασης και ανάπτυξης λογισμικού 

4. Νόηση και υπολογιστές 

Α. Μαθήματα πρώτης κατεύθυνσης ("Δικτυακή υπολο¬ 
γιστική") 

Α.1 Υποχρεωτικά μαθήματα 

1. Αρχιτεκτονική και λειτουργικά Συστήματα Παράλλη¬ 
λων και κατανεμημένων Υπολογιστικών Συστημάτων 

2. Δικτυακή Υπολογιστική και Περιβάλλοντα Ανάπτυξης 
Εφαρμογών 

3. Βάσεις Δεδομένων και Εξόρυξη Γνώσης 

4. Εισαγωγή στο Ηλεκτρονικό Εμπόριο-Ανάπτυξη Δι- 
κτυακών Τόπων 

5. Ηλεκτρονικό Μάρκετινγκ 

Α.2 Μαθήματα Επιλογής 

1. Ευρυζωνικά Δίκτυα και Υπηρεσίες 

2. Συστήματα Πολυμέσων και Γραφικά 

3. Συστήματα Εικονικής Πραγματικότητας 

4. Ηλεκτρονικές Πληρωμές και Ασφάλεια 

5. Εφαρμογές Ηλεκτρονικού Εμπορίου 

6. Διοικητική Λογιστική και Νομικά θέματα ηλεκτρονι¬ 
κών συναλλαγών 

7. Υπολογιστική νοημοσύνη - συστήματα εμπνευσμένα 
από τη Βιολογία (Νευρωνικά Δίκτυα, εξελικτική υπολογι¬ 
στική, ασαφή συστήματα) 

8. Παράλληλοι Αλγόριθμοι 

9. Προστασία πνευματικών δικαιωμάτων στο διαδίκτυο 
και τα νέα μέσα 

10. Εκπαιδευτική Τεχνολογία - Ηλεκτρονική Εκπαίδευ¬ 
ση 

11. Σχεδίαση περιβαλλόντων ΘυΐΆΛ/ΕΒ 

Β. Μαθήματα δεύτερης κατεύθυνσης ("Νοήμονα συ¬ 
στήματα") 

Β.1 Υποχρεωτικά μαθήματα 

1. Νοήμονα και Αυτόνομα Συστήματα - Αυτόματα 

2. Υπολογιστική νοημοσύνη - συστήματα εμπνευσμένα 
από τη Βιολογία (Νευρωνικά Δίκτυα, εξελικτική υπολογι¬ 
στική, ασαφή συστήματα) 

3. Δομή και λειτουργική οργάνωση του κεντρικού νευ¬ 
ρικού συστήματος 

4. Ιστορία, Φιλοσοφία και Αρχιτεκτονική της Νόησης 

5. Δικτυακή Υπολογιστική και Περιβάλλοντα Ανάπτυξης 
Εφαρμογών 

6. Αρχιτεκτονική και Λειτουργικά Συστήματα Παράλλη¬ 
λων και Κατανεμημένων Υπολογιστικών Συστημάτων 

Β.2 Μαθήματα Επιλογής 

1. Μηχανική Μάθηση 

2. Δυναμικά, Σύνθετα Προσαρμοζόμενα Συστήματα και 
Έλεγχος 

3. Ρομποτική 

4. Από το Ερέθισμα στην Απάντηση 

5. Νευρο-απεικόνιση 

6. Λογική, Σκέψη και Νοημοσύνη 

7. Θεωρίες συνείδησης 

8. Βάσεις Δεδομένων και Εξόρυξη Γνώσης 

9. Επεξεργασία Φυσικής Γλώσσας και Φωνής 

10. Συστήματα Εικονικής Πραγματικότητας 

11. Συστήματα Πολυμέσων και Γραφικά 

Γ. Μαθήματα τρίτης κατεύθυνσης ("Τεχνολογίες Πλη¬ 
ροφορικής και Επικοινωνιών του ήχου και της εικόνας για 
την εκπαίδευση και την παραγωγή"). 

Γ.1 Υποχρεωτικά μαθήματα 

1. Λήψη, επεξεργασία και διαχείριση ήχου και εικόνας 

2. Εφαρμογές ψηφιακής επεξεργασίας ήχου και εικό¬ 
νας 

3. Συστήματα Πολυμέσων (κοινό μάθημα) 

4. Ευρυζωνικά Δίκτυα και Υπηρεσίες 

5. Σχεδίαση περιβαλλόντων ΘΙΙΙΆΛ/ΕΒ 

6. Προστασία πνευματικών δικαιωμάτων στο διαδίκτυο 
και τα νέα μέσα 

Γ.2 Μαθήματα Επιλογής 

1. Εκπαιδευτική Τεχνολογία - Ηλεκτρονική Εκπαίδευση 

2. Ψηφιακό - Διαδικτυακό Ραδιόφωνο και Τηλεόραση 

3. Συστήματα εικονικής πραγματικότητας 

4. Εργαστήριο μουσικής τεχνολογίας και πληροφορι¬ 
κής 

5. Εργαστήριο οπτικοακουστικής παραγωγής 

6. Ψηφιακός Κινηματογράφος 

7. Εργαστήριο ϋνο αυΐάοπηρ 

8. Διδασκαλία και μάθηση σε νέο εκπαιδευτικό περιβάλ¬ 
λον 

9. Ιστορία σύγχρονης τέχνης και οπτικοακουστικών μέ¬ 
σων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 


και ερευνητικές δραστηριότητες που οφείλει να φέρει σε 
πέρας κάθε μεταπτυχιακός φοιτητής που εγγράφεται στο 
πρόγραμμα για τη λήψη του κατά το άρθρο 3 τίτλου, ορί¬ 
ζονται ως εξής: 

(α) παρακολούθηση και επιτυχής εξέταση σε όλα τα μα¬ 
θήματα κορμού, συνολικού αριθμού διδακτικών μονάδων 
οκτώ (8). 

(β) παρακολούθηση και επιτυχής εξέταση σε ένδεκα 
(11) μαθήματα κατεύθυνσης, συνολικού αριθμού διδακτι¬ 
κών μονάδων είκοσι δύο (22). Το σύνολο των είκοσι δύο 
(22) διδακτικών μονάδων καλύπτεται αρχικά από όλα τα 
υποχρεωτικά μαθήματα της κατεύθυνσης στην οποία έχει 
εγγράφει ο μεταπτυχιακός φοιτητής (10 διδακτικές μονά¬ 
δες για την πρώτη, 12 για τη δεύτερη κατεύθυνση και 12 
διδακτικές μονάδες για την τρίτη). Οι υπόλοιπες καλύ¬ 
πτονται από ανάλογο αριθμό μαθημάτων επιλογής της 
κατεύθυνσης (12 διδακτικές μονάδες για την πρώτη, 10 
για τη δεύτερη κατεύθυνση και 10 διδακτικές μονάδες για 
την τρίτη). 

(γ) εκπόνηση μεταπτυχιακής διατριβής. Ο αριθμός των 
διδακτικών μονάδων που αντιστοιχούν στη μεταπτυχιακή 
διατριβή είναι δέκα (10). 

Άρθρο 7 

Αριθμός εισακτέων 

Ο συνολικός μέγιστος αριθμός εισακτέων κατ’ έτος στο 
Διαπανεπιστημιακό Διατμηματικό Π.Μ.Σ. ορίζεται σε 45 
και κατανέμεται και στις τρεις κατευθύνσεις. 

Άρθρο 8 
Προσωπικό 

Τα Τμήματα που συμμετέχουν στο πρόγραμμα διαθέ¬ 
τουν επαρκή αριθμό διδασκόντων για την κάλυψη των μα¬ 
θημάτων του προγράμματος και την επίβλεψη των μετα¬ 
πτυχιακών εργασιών. 

Ειδικότερα, η κάλυψη των μαθημάτων του προγράμμα¬ 
τος προβλέπεται να γίνει από μέλη Δ.Ε.Π. και διδάκτορες 
ερευνητέςτου Τ.Η.Μ. και Μ.Υ. του Α.Π.Θ., 1 μέλος Δ.Ε.Π. 
του Γενικού Τμήματος του Α.Π.Θ., 8 μέλη ΔΕΠ του Τμή¬ 
ματος Ιατρικής του Α.Π.Θ., 1 μέλος ΔΕΠ του Τμήματος 
Ψυχολογίας του Α.Π.Θ., 3 μέλη ΔΕΠ του Τμήματος Μου¬ 
σικών Σπουδών του Α. Π .0., 4 μέλη ΔΕΠ του Τμήματος Δη¬ 
μοσιογραφίας και Μ.Μ.Ε. του Α.Π.Θ., 2 μέλη ΔΕΠ του 
Τ μήματος Λογιστικής και Χρηματοοικονομικής του Πανε¬ 
πιστημίου Μακεδονίας, 2 μέλη ΔΕΠ του Τμήματος Μηχα¬ 
νικών Η/Υ, Τηλεπικοινωνιών και Δικτύωντου Πανεπιστημί¬ 
ου Θεσσαλίας και καθηγητές που θα προσκληθούν από 
Πανεπιστήμια του εξωτερικού, εφόσον αυτοί πληρούν τις 
προϋποθέσεις της παρ.3α του άρθρου 12 του Ν.2083/92. 

Άρθρο 9 

Υλικοτεχνική υποδομή 

Για την εύρυθμη λειτουργία του Διαπανεπιστημιακού 
Διατμηματικού Π.Μ.Σ., από άποψη υλικοτεχνικής υποδο¬ 
μής, θα χρησιμοποιηθούν: 

(α) Τοπικό δίκτυο υπολογιστών με σύστημα ΨΝΙΧ και 
ΝΤ. 

(β) Λογισμικό κατανεμημένης επεξεργασίας σε επίπεδο 
διαχείρισης, εργαλείων μέτρησης της επίδοσης προ¬ 
γραμμάτων και μεταγλωττιστές παράλληλων γλωσσών. 

(γ) Λογισμικό εφαρμογών, όπως ΜΑΤΙΑΒ, επίλυσης 
νευρωνικών δικτύων. 

Η υλικοτεχνική υποδομή θα χρηματοδοτηθεί από το 
πρόγραμμα ΕΠΕΑΕΚΙΙ (ΕΤΠΑ) με το ποσό των 67.164 ευ¬ 
ρώ. Το ποσό αυτό θα διατεθεί για τις δαπάνες που έχουν 
εγκριθεί και αναλύονται στο τεχνικό δελτίο του ΕΠΕΑΕΚ 
II. 

Άρθρο 10 

Διάρκεια Λειτουργίας 

Το Διαπανεπιστημιακό Διατμηματικό.Π.Μ.Σ. θα λει¬ 
τουργήσει με την παρούσα μορφή μέχρι το ακαδημαϊκό 
έτος 2011-2012. 

Άρθρο 11 

Κόστος Λειτουργίας 

Από 1.1.2003 μέχρι 31.12.2004 το κόστος λειτουργίας 
του Διαπανεπιστημιακού Διατμηματικού Π.Μ.Σ υπολογί¬ 
ζεται σε 158.552 ευρώ και θα καλυφθεί από το ΕΠΕΑΕΚΙΙ. 
Σύμφωνα με τις δαπάνες που έχουν εγκριθεί στο τεχνικό 
δελτίο του ΕΠΕΑΕΚ II το ποσό αυτό αναλύεται ως εξής: 


(α) Αμοιβές 

138.954 € 

(β) Δαπάνες μετακινήσεων 

3.000 € 

(γ) Αναλώσιμα 

5.000 € 

(στ) Δαπάνες δημοσιότητας 

3.670 € 

(ζ) Άλλες δαπάνες 

7.928 € 

ΣΥΝΟΛΟ 

158.552 € 

Από 1.1.2005 μετά τη λήξη του 

ΕΠΕΑΕΚ II, το ετήσιο κό- 


στος λειτουργίας του Διαπανεπιστημιακού Διατμηματι- 
κού Π.Μ.Σ. υπολογίζεται στο ποσό των 150.000 ευρώ και 


αναλύεται ως εξής: 


(α) Αμοιβές 

115.000€ 

(β) Δαπάνες μετακινήσεων 

15.000€ 

(γ) Δαπάνες για υποτροφίες 

5.000€ 

(δ) Αναλώσιμα 

3.000€ 

(ε) Προμήθεια υλικού 

5.000€ 

(στ) Δαπάνες δημοσιότητας 

2.000€ 

(ζ) Άλλες δαπάνες 

5.000€ 

ΣΥΝΟΛΟ 

150.000€ 

Πηγές χρηματοδότησης: 

Από 1.1.2005 και για τη συνέχισή του Διαπανεπιστημια- 
κού Διατμηματικού Π.Μ.Σ. θα επιδιωχθεί η εξεύρεση πό¬ 
ρων από: 


(α) Προγράμματα της Ευρωπαϊκής Ένωσης 
(β) Κονδύλια του Α. Π .Θ. που ενδέχεται να διατεθούν για 
μεταπτυχιακά προγράμματα 
(γ) Χορηγίες άλλων οργανισμών και εταιριών 
(δ) Δίδακτρα μεταπτυχιακών φοιτητών. Για την εισαγω¬ 
γή διδάκτρων και γιατο ποσό των διδάκτρων απαιτείται ει¬ 
σήγηση της Ε.Δ.Ε. και έγκριση της Συγκλήτου ειδικής 
σύνθεσης του Α.Π.Θ. 

Άρθρο 12 

Μεταβατικές Διατάξεις 

Μέχρι την έκδοση του Κανονισμού Μεταπτυχιακών 
Σπουδών που θα διέπει την οργάνωση και λειτουργία του 
Διαπανεπιστημιακού Διατμηματικού Π.Μ.Σ., άλατα θέμα¬ 
τα που δεν προβλέπονται στην παρούσα υπουργική από¬ 
φαση και τα οποία θα ανακύψουν κατά τη λειτουργία του 
Διαπανεπιστημιακού Διατμηματικού Π.Μ.Σ., θα ρυθμίζο¬ 


νται κατά περίπτωση από τα αρμόδια όργανα, σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 64022/861 (3) 

Προσθήκη τμήματος Μελοδραματικής στο Δημοτικό 
Ωδείο Ν. Ιωνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού (ΦΕΚ 146/Α/2003)». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ ΚΑΤΕΧΝ/Δ/41217/3.9.93 «χο¬ 
ρήγηση άδειας ίδρυσης και λειτουργίας Ωδείου στον Πο¬ 
λιτιστικό Οργανισμό Δήμου Ν. Ιωνίας Μαγνησίας» (ΦΕΚ 
767/Β/30.9.93). 

6. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων 
της Κ.Υ. του ΥΠ.ΠΟ» (ΦΕΚ 987/Β/28.11.91). 

7. Την από 7.11.2003 αίτηση του Δημοτικού Ωδείου Ν. 
Ιωνίας, αποφασίζουμε: 

Συμπληρώνουμε την ΥΠ.ΠΟ/ΚΑΤΕΧΝ/Δ/41217/3.9.93 
απόφασή μας «χορήγηση άδειας ίδρυσης και λειτουρ¬ 
γίας Ωδείου στον Πολιτιστικό Οργανισμό Δήμου Ν. Ιω¬ 
νίας Μαγνησίας» (ΦΕΚ 767/Β/30.9.93) και εγκρίνουμε τη 
λειτουργία τμήματος Μελοδραματικής στο «Δημοτικό 
Ωδείο Ν. Ιωνίας» από το σχολικό έτος 2003-2004. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 1329.1/61/03 (4) 

Πόροι υπέρ του Ειδικού Κλάδου Οικονομικής Ενίσχυσης 
Μερισματούχων Ναυτικού (ΕΚΟΕΜΝ). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τιςδιατάξειςτωνάρθρων31 και32του Ν. 2913/2001 
(ΦΕΚ 102Α) "Ρύθμιση θεμάτων Μετοχικών Ταμείων 
Υπουργείου Εθνικής Άμυνας και άλλες διατάξεις". 

β) Τις διατάξεις του άρθρου 56 του Ν. 2935/2001 (ΦΕΚ 

162Α) "Προσωπικό Λιμενικού Σώματος και άλλες διατά¬ 
ξεις". 

γ) Τις διατάξεις του άρθρου 29 του Ν. 1558/1985 (ΦΕΚ 
137Α) "Κυβέρνηση και Κυβερνητικά όργανα" όπως συ¬ 
μπληρώθηκε με το άρθρο 27 του Ν. 2081/92 (ΦΕΚ 154Α) 
και τροποποιήθηκε με το άρθρο 1 παρ. 2ατου Ν. 2469/97 
(ΦΕΚ38Α). 

δ) Τις διατάξειςτου άρθρου 7τουΝ. 1943/91 (ΦΕΚ50Α) 
"Εκσυγχρονισμός της οργάνωσης και λειτου ργίας της δη¬ 
μόσιας διοίκησης, αναβάθμιση του προσωπικού της και 
άλλες συναφείς διατάξεις". 

ε) Τις διατάξειςτου άρθρου 2της αρ. 4222.1/7/97 (ΦΕΚ 
724Β) Απόφασης Υπουργού Εμπορικής Ναυτιλίας "Μετα¬ 
βίβαση αρμοδιοτήτων καιτου δικαιώματος υπογραφής σε 
Διοικητικά και Οικονομικά θέματα με εντολή Υπουργού". 

στ) Το γεγονός ότι από την παρούσα απόφαση δενπρο- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

ΑΡΘΡΟ 1 

Προς ενίσχυση των πόρων του Ειδικού Κλάδου Οικονο¬ 
μικής Ενίσχυσης Μερισματούχων Ναυτικού (ΕΚΟΕΜΝ) 
καθορίζεται πάγιο τέλος αξίας 0,50 € το οποίο εισπράτ- 
τεται υπό μορφή ενσήμου, για πράξεις που διενεργούνται 
από το προσωπικό του Λιμενικού Σώματος στα πλαίσια 
της αρμοδιότητας του για την εξυπηρέτηση τρίτων, ως 
ακολούθως: 

1. Χορήγηση αντιγράφων και αποσπασμάτων Υπηρε¬ 
σιακών εγγράφων και βεβαιώσεων. 

2. Χορήγηση αντιγράφων δικογράφων κλπ εγγράφων 
που εκδίδονται από οποιονδήποτε προανακριτικό υπάλ¬ 
ληλο, σε σχέση με ποινική ή πειθαρχική υπόθεση. 

3. Επικύρωση - θεώρηση φωτοαντιγράφου από το πρω¬ 
τότυπο έγγραφο ή από το ακριβές αντίγραφο. 

4. Κύρωση υπογραφής οποιουδήποτεπροσώπου, προς 
εξυπηρέτηση του ιδιωτικού συμφέροντος. 

ΑΡΘΡΟ 2 

Τύπος του ενσήμου: Το ένσημο του Ειδικού Κλάδου Οι¬ 
κονομικής Ενίσχυσης Μερισματούχων Ναυτικού (ΕΚΟΕ¬ 
ΜΝ), σχήματος ορθογωνίου παραλληλόγραμμου έχει 
διαστάσεις ,0025 επί 0,035. Είναι χρώματος κυανού ανοι¬ 
κτού και φέρει παράσταση του Ποσειδώνος. 

Στις τέσσερις γωνίες και εντός σχηματιζομένων τετρα¬ 
γωνιδίων αναγράφεται η αξία του ενσήμου σε ευρώ (0,5). 
Στο άνω και κάτω μέρος αναγράφονται τα αρχικά ΕΚΟΕ¬ 
ΜΝ, ενώ στην αριστερή και δεξιά πλευρά αντίστοιχα, οι 
λέξεις ΛΙΜΕΝΙΚΟ ΣΩΜΑ. 

Η όλη παράσταση περιβάλλεται και στις τέσσερις πλευ¬ 
ρές, εντός πλαισίου από κλάδο δάφνης. 

ΑΡΘΡΟ 3 

1. Για την υλοποίηση της παρούσας εξουσιοδοτείται ο 
Αρχηγός του Λιμενικού Σώματος να εκδώσει τις απαιτού- 
μενες διαταγές. 


2. Έναρξη ισχύος από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Δεκεμβρίου 2003 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 
-♦- 

Αριθ. 44988 (5) 

Διόρθωση της 24339/2003 απόφασης του Νομάρχη 
Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

Τις διατάξεις 

1. Του Π.Δ.30/1996 «Κώδικας Νομαρχιακής Αυτοδιοίκη¬ 
σης» (ΦΕΚ 21/Α). 

2. Του άρθρου 15 παρ. 18 εδ. 2 του Ν. 2503/1997 «Διοί¬ 
κηση, οργάνωση, στελέχωση Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

3. Του άρθρου 18του Ν. 2470/1997 όπως αντικαταστά- 
θηκαναπότις όμοιες του άρθρου 15 Ν. 2592/1998 (ΦΕΚ 
57/Α). 

4. Του άρθρου 35 παρ. 7του Ν. 2738/1999 (ΦΕΚ 180/Α). 

5. Το άρθρο 10Ν. 2732/99 

6. Την απόφαση ΔΔ/17514/16.5.2003του Νομάρχη Κέρ¬ 
κυρας «περί ανάθεσης καθηκόντων προσωπικού δακο- 
κτονίας» και 

7. Τις ανάγκες της Δ/νσης Γεωργίας της Νομαρχιακής 
Αυτοδιοίκησης Κέρυρας για την εφαρμογή των διαδικα¬ 
σιών της καταπολέμησης του δάκου της ελιάς, που πρέ¬ 
πει να αντιμετωπισθούν με την καθιέρωση υπερωριακής 
εργασίας με αμοιβή κατά το διάστημα από 1.6.2003 μέχρι 
30.11.2003, αποφασίζουμε: 

Διορθώνουμε λόγω σφάλματος την 24339/27.6.2003 
απόφασής μας «καθιέρωση υπερωριακής εργασίας και 
κατανομής αυτής στους υπηρετούντες υπαλλήλους στην 
ΝΑ Κέρκυρας που θα απασχοληθούν στο πρόγραμμα κα¬ 
ταπολέμησης του δάκου της ελιάς έτους 2003» που δη- 
μοσιεύθηκε στο ΦΕΚ 957 τεύχος Β στις 11.7.2003 και ορί¬ 
ζουμε τις ώρες απασχόλησης υπερωριακής εργασίας για 
το διάστημα από 1.6.2003 μέχρι 30.11.2003 σε 2.120 αντί 
τις 1.520, καθ’ότι στην συνολική άθροιση των ωρών δεν εί¬ 
χαμε υπολογίσει αθροιστικά τις ώρες του δεύτερου επό¬ 
πτη δακοκτονίας. 

Κατά τα λοιπά παραμένει ως έχει η 24339/2003 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Δεκεμβρίου 2003 
Ο Νομάρχης 

ΓΕΩΡΓΙΟΣ ΜΑΧΕΙΜΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




